Bwrdeistref Fetropolitan Wigan

Bwrdeistref fetropolitan ym Manceinion Fwyaf, Gogledd-orllewin Lloegr, yw Bwrdeistref Fetropolitan Wigan (Saesneg: Metropolitan Borough of Wigan).

Mae gan y fwrdeistref arwynebedd o 188 km², gyda 328,662 o boblogaeth yn ôl amcangyfrif cyfrifiad 2019.City Population; adalwyd 23 Awst 2020 Mae'n ffinio ar Fwrdeistref Fetropolitan Bolton a Dinas Salford i'r dwyrain, Swydd Gaer i'r de, Glannau Merswy i'r de-orllewin, a Swydd Gaerhirfryn i'r gorllewin ac i'r gogledd.

bawd|canol|Bwrdeistref Fetropolitan Wigan ym Manceinion Fwyaf

Ffurfiwyd y fwrdeistref dan Ddeddf Llywodraeth Leol 1972, ar 1 Ebrill 1974. Yn wreiddiol daeth o dan reolaeth cyngor sir fetropolitan Manceinion Fwyaf, ond ym 1986, fel yr holl fwrdeistrefi metropolitan eraill yn Lloegr, daeth yn awdurdod unedol i bob pwrpas.

Rhennir y fwrdeistref yn dri phlwyf sifil, gydag ardal ddi-blwyf sy'n cynnwys tref Wigan lle mae ei phencadlys. Mae aneddiadau eraill ynddi'n cynnwys trefi Ashton-in-Makerfield, Atherton, Golborne, Hindley, Ince-in-Makerfield, Leigh, Standish a Tyldesley.

 Cyfeiriadau 


Wigan